يظهر أن رئيسة الهاكا “أمينة لمريني”، ومديرها “محمد الناجي”، يالاه فاقو وفتحو باب الهيئة ديال السمعي البصري، وبعد ما تعرضه الإذاعات والقنوات المغربية من تجاوزات كثيرة يتم التغاضي عنها، قرر المجلس الاعلى للاتصال السمعي البصري أن يعمم توصية بخصوص الانتخابات. الهاكا لي كانت مغمضة عينيها على فضايح المشعوذين لي كايدوزو فالاذاعات الخاصة، بزيادة إشهارات كاتنتقص من قيمة المرأة، والعديد من الفضائح لي كايدوزو من دون أن يستقظ مجلس الحكماء والرئيسة والمدير، ناضت تهضر على الانتخابات، وتنبه الاعلام السمعي البصري آش خاصو يدير، وهادشي علاش؟ قاليك باش يقدموا معلومة مفيدة للمتلقي وغير مضللة، ولكن يلا رجعنا شوية اللور غادي نعرفو أن تغماض العينين على باطرونات الاذاعات الخاصة كيساهم فيها مقالات المدح الكثيرة لي كيتلقاها ـ المغربي الكندي ـ محمد الناجي لي كايشغل منصب مدير المجلس. 
الهاكا يالله فاقت. رئيستها ومدير الهيئة سادين عينهم على الجرائم اللي كتوقع فالاذاعات يوميا وباغيين يكونو حادكين غير فالاحزاب السياسية